procesaur/Wiki.mk huggingface dataset:
Мал Диомид

Мал Диомид (|Little Diomede Island: Инупијатски: ''Iŋaliq'', порано познат како Крузенштернов Остров — остров во Алјаска, САД. Овој остров е помал од двата Диомидови Острови сместен во централниот дел на Беринговиот Проток помеѓу брегот на Алјаска и Сибир.
Соседскиот остров на Мал Диомид, Голем Диомид, е нешто помалку од 3,9 километри на запад, и е дел од Русија како и меѓународната датумска граница. За разлика од соседскиот руски Голем Диомид, Мал Диомид задржал месно население. Според пописот од 2010, Мал Диомид имал популација од 110 жители, 68 помалку од својот рекорд, 178 во 1990. Островот во целост припаѓа на градот Диомид (Инупијатски: ''Iŋaliq'' што значи „другиот“ или „она таму“). Островот не е дел од никаква организирана област, па затоа некои од услугите се пружаат непосредно од централната власт. За пописни цели, островот е вклучен во пописната област Ноум.
За време на Студената војна, делот од границата помеѓу САД и Советскиот Сојуз која ги дели Голем и Мал Диомид била позната како „Ледена Завеса“. Сепак во 1987, Лин Кокс испливала од Мал до Голем Диомид (растојание од 3,5 километри) и ѝ било честитано од двајцата водачи на САД и СССР, Роналд Реган и Михаил Горбачов.
1 Поврзано
* Голем Диомид
* Берингов Проток
Портата на сите народи

Портата на сите нации или на Портата на Ксеркс е палата која се наоѓа во урнатините на античкиот град Персеполис, во Иран.
Изградбата на Скалите на сите народи и Портата на сите народи била наредена од страна на ахеменидскиот крал Ксеркс I (486-465 г. п.н.е.), наследникот на основачот на Персеполис, Дариј I.
1 Палатата
Палатата се сосотела од една голема просторија чиј покрив се потпирал врз четири камени столбови, кои во основата имале форма на ѕвоно. Паралелно со внатрешните ѕидови од оваа соба, се наоѓала клупа од камен, која се прекинувала во делот кај влезовите. Надворешните ѕидови, направени од широк блок од кал, биле украсени со ниши. Секој од трите ѕида, на исток, на запад и на југ, имале голем влез од камен. Два огромни бикови го крепеле западниот влез, а на источниот влез имало две огромни статуи Ламасу во асирски стил. Над секоја од овие четири колосални фигури, имало изгравирано посвета на три јазика, во која се кажувало дека Ксеркс ја изградил Портата. Јужниот влез бил најширок од трите влеза, и се отворал кон Ападана. Направите за вртење, кои се нјдени во внатрешните агли од сите врати на палатата, укажуваат дека најверојатно имало дрвени двокрилни врати, украсени со метални украси.
Q.E.D.

Q.E.D. (исто така напишани QED) е кратенка на латинска фраза la што значи "што е она што требаше да биде докажано". Фразата е традиционално ставени во својата скратена форма на крајот на математички доказ или филозофски аргумент.
Фразата ''quod erat demonstrandum'' е превод на латински од грчки grc (grc-Latn; скратен како ''ΟΕΔ''). Превод од латински на англиски јазик приноси, "она што требаше да се докажува"; сепак, преведување на грчката фраза grc се произведува малку поинакво значење. Од глаголот "δείκνυμι", исто така, значи ''да се покаже'' или ''да се докаже'', подобар превод од грчки ќе го прочитаат, "многу нешто тоа беше потребно да се прикажува. Фразата е користена од многу грчки математичари, вклучувајќи ги и Евклид и Архимед.
1 Еквиваленти во други јазици
''Q.E.D.'' има стекнато многу преводи на разни јазици, вклучувајќи:
Language, Abbreviations, Stands for...
Arabic, ''هـ.ط.ث'', hr
Armenian, ''Ի.Պ.Ա. (rarely abbreviated)'', hy
Bengali, ''অ. সি.'', bn
Chinese, zh, zh
Czech, ''C.B.D.'', cs
Danish, ''H.S.B.'', da
Dutch, ''w.m.b.w.'', nl
Esperanto, ''K.E.P.'', eo
Estonian, ''M.O.T.T.'', et
Finnish, ''M.O.T.'', fi
French, ''C.Q.F.D.'', fr
Catalan, ''C.V.D.'', ca
Georgian, ''რ.დ.გ'', ka
German, ''w.z.b.w.'', ge
Greek, ''Ο.Ε.Δ.'', el
Hebrew, ''.מ.ש.ל'', he
Hindi, ''इति सिद्धम'', hi
Hungarian, ''E.K.B.'' (rarely abbreviated), hu
Icelandic, ''Þ.S.S.Á.'', is
Italian, ''C.V.D.'', it
Latvian, ''k.b.j.'', lv
Polish, ''c.b.d.u.'', pl
Portuguese, ''C.Q.D.'', it
Romanian, ''c.c.t.d.'', ro
Russian, ''ч.т.д.'', ru
Sanskrit, ''इ.सि.'', sa
Serbo-Croatian, ''ш.т.д.'', sh
Slovak, ''č.b.t.d.'', sk
Slovenian, ''k.e.d.'', sl
Spanish, ''C.Q.D.'', es
Swedish, ''V.S.B.'', sv
Tamil, ''நி.வே.'', ta
Thai, ''ซ.ต.พ.'', th
Turkish, ''G.İ.B.'', tr
Ukrainian, ''щ.с.б.д.'', uk
Vietnamese, ''đpcm.'', vn
Штрбовска Река

Штрбовска Река (локално: Стара Река) — река во Македонија, сместена на западните падини на планината Баба, југоисточно од градот Ресен.
Поминува низ селото Штрбово, од каде и го добила своето име. Реката поминува низ старото село. На крајот се влева во Кранска Река, како нејзина лева притока.
1 Особеност
Реката има мошне низок водотек, кој во летниот период речиси наполно пресушува.
2 Поврзано
* Штрбово
* Кранска Река
Прва македонска кошаркарска лига 2016/17 - Прва лига

Првата македонска кошаркарска лига 2016/17 - Прва лига започнала на 19 ноември 2016 година, а завршила на 4 март 2017 година. Вкупно осум екипи се натпреварувале во првиот дел за да ги одлучат четирите места кои воделе во Супер лигата на Првата македонска кошаркарска лига 2016/17.
1 Табела
Екипи кои продолжиле во Супер лигата
Екипи кои продолжиле во Плеј-аутот
Место, Екипа, Победи, Порази, ПостигнатиКошеви, ПримениКошеви, КошРазлика, Бодови, Забелешка
1, Фени Индустри, 12, 2, 1106, 925, + 181, 26
2, Работнички, 11, 3, 1192, 954, + 238, 25
3, Куманово 2009, 10, 4, 1033, 957, + 76, 23
4, Кожув, 9, 5, 1049, 936, + 113, 22
5, Струмица, 5, 9, 910, 1015, - 105, 18
6, АВ Охрид, 4, 10, 903, 1014, - 111, 18
7, Пелистер, 4, 10, 909, 1089, - 180, 18
8, Вардар, 0, 14, 904, 1116, - 212, 14
Извор:
2 Резултати
2.1 10. коло
* Службена победа на АВ Охрид поради суспензијата на Куманово 2009.* Наизменични службени победи на Кожув и Струмица поради нивните суспензии.
Елмаз Докле

Елмаз Докле (, Борје, Кукс, Албанија - ) — албански публицист, еден од најголемите активисти и борци за правата на Македонците во Албанија.
1 Животопис
Докле е роден на 19 август 1939 година во горанското село Борје, Албанија, каде завршил основно училиште. Од 1968 година до 1998 година работел како раководител на катастарот во областа во Кукуш (Кукс). Живеел во Борје, Драч и Кукуш. Во 2010 година ја објавил книгата “Борје и Борјани” монографија која била многу добро прифатена од страна на јавноста. Потоа ја објавил монографија „Стариот Кукс”, а зад себе оставил многу други дела во ракопис за областа Гора и Македонците од оваа област.
Покрај неговата публицисктичка дејност Елмаз Докле, бил еден од основачите на македонското друштво „Гора“,кое се грижи за заштита на националниот идентитет, култура и историја на Македонците во оваа област, која опфаќа девет села распослани во северниот дел на Албанија.
Починал на 9 декември 2016 година.
Црква „Св. Атанасиј“ - Штрбово

Свети Атанасиј — главна селска црква во селото Штрбово, Општина Ресен, Македонија.
Се наоѓа источно од положбата на Штрбово (Горно Село). Била изградена во 1930 година од кршен камен и вар, на место на поранешна црква. Во дворот на црквата постојат стари селски гробишта.
1 Положба
Црквата е сместена на една доминантна височинка, источно од просторот на некогашната положба на старото село Штрбово. До црквата, денес може да се стигне преку асфалтен пат.
2 Градба
Црквата претставува еднокорабна градба со мала полукружна апсида на источната страда и дограден затворен трем крај јужната фасада. Во рамките на црковниот двор се наоѓаат и новоизградени помошни простории, источно од црквата, како и камбанаријата на запад. Не се сочувани никакви пишани податоци за времето изградба на храмот, меѓутоа се претпоставува дека била изградена во 1930 година.
Црква била изградена од некојси Трпо.
2.1 Фрескоживопис
Во внатрешноста нема сочувано ѕидно сликарство.
2.2 Иконостас
Црквата има иконостас, кои се претпоставува дека потекнуваат од век. Иконостасот го направил мајстор Роман од Дебарско.
3 Галерија
4 Поврзано
* Ресенско архијерејско намесништво
* Подмочанско-љубојнска парохија
* Штрбово
Црква „Св. Никола“ - Штрбово

Свети Димитриј — гробјанска селска црква во селото Штрбово, Општина Ресен, Македонија.
Се наоѓа источно од селото Штрбово. Била изградена во 1967 година. Во кругот на црквата се наоѓаат денешните селски гробишта.
1 Галерија
2 Поврзано
* Ресенско архијерејско намесништво
* Подмочанско-љубојнска парохија
* Штрбово
Црква „Св. Богородица“ - Штрбово

Света Богородица (кај мештаните позната како Света Богоројца) — мала селска црква во селото Штрбово, Општина Ресен, Македонија.
Се наоѓа североисточно од положбата на селото Штрбово (Горно Село). Била подигната од мештанинот Геле Мирчевски (Василевски), но нема податок за точното време. Се смета дека била изградена помеѓу двете светски војни, а обновена во 1990 година од страна на мештанинот Јонче Диневски (иселеник во Канада).
1 Поврзано
* Ресенско архијерејско намесништво
* Подмочанско-љубојнска парохија
* Штрбово
Пафти

Пафти (едн. пафта, обично се користи во множина) — украс од женската народна носија, тешки метални токи за запетлување на појасот. Според Елица Манева „...пафтите во наведеното време (од XVIII до почетоците на XX век) на овие простори биле дел од женскиот, особено од невестинскиот накит, но и од машкиот, секојдневен, профан, свечен или свештенички додаток на облеката.
1 Потекло на поимот
Зборот е од персиско потекло, а на балканските простори дошол преку турскиот збор ''pafta''.
2 Опис
Како декоративни елементи на појасите, пафтите биле со нагласени димензии и специфични облици. Се изработувале од метали како бронза, месинг, а полуксузните примероци биле посребрени или пак биле изработени од сребро и позлатени, биле украсувани со техника на филигран, седеф, боено стакло или со парчиња полускапоцени камења. Двете токи со централно поле кое го маскира местото на кое се спојуваат најчесто имаат листолик облик, но често се кружни, бадемасти или во облик на школка. Начините на украсување се разновидни, како и колоритните комбинации, аплицираните украси и изборите на мотиви – од фигурални претстави (светци, Богородица со Христос), до разиграни вегетабилни и геометриски мотиви.
Во сите варијанти, пафтите бил составен дел на носиите на цела територија на Балканот.
3 Пафтите во Македонија
Пафтите се интегрален дел на носиите во Македонија од XVIII до почетокот на XX век. Во овој период истите доживеале мноштво промени со широк спектар на симболични значења за носителите, почнувајќи од нивните облици, декорации и квалитетот на изработка. Има модели на едноделни, дводелни, рамни, конкавни пафти, со разнолико моделирање и распоред на мотивите и масите на лицевата страна.
Битолските кујунџии биле на добар глас по нивната изработка на пафти и нивните творби биле барани не само локално, туку и пошироко на Балканот.
Денес пафтите се изработуваат како сувенири во рамки и се доста барани на пазарот.
4 Галерија
5 Поврзано
*Народна носија
*Македонски народни носии
*Филигран
Црква „Св. Петка“ - Горно Штрбово

Света Петка — мала селска црква во селото Штрбово, Општина Ресен, Македонија.
Се наоѓа северно од црквата „Св. Атанас“, изградена најверојатно помеѓу двете светски војни од семејството Петревци.
1 Поврзано
* Ресенско архијерејско намесништво
* Подмочанско-љубојнска парохија
* Штрбово
Црква „Св. Димитриј“ - Штрбово

Свети Димитриј — селска црква во селото Штрбово, Општина Ресен, Македонија.
Се наоѓа југоисточно од положбата на Штрбово (Горно Село). Била изградена во 1920 година од браќата Јоше, Иљо, Јосиф и Тодор Кирјаковски. Веднаш до неа е подигнат друг параклис во помали димензии од мештанката Гелејца Костовска.
1 Положба
Црквата е сместена на една доминантна височинка, до која речиси по изохипса се стигнува од старото село по земјениот пат. Од местоположбата на црквата се пружа една од најубавите глетки на источниот брег на Големото Преспанско Езеро.
До црквата, денес може да се стигне преку асфалтниот пат кој води до соседната црква „Св. Атанасиј“, а подоцна преку земјен пат преминувајќи ја Штрбовска Река.
2 Градба
Црквата претставува мала еднокорабна градба со полукружна апсида на источната страда и влез од запад. Над западниот влез во црквата од надворешната страна во плитка ниша поставена е мермерна плоча со подолг врежан натпис. Од натписот се дознава дека е обновена во 1929 година со помош на прилозите од жителите на Штрбово.
Црква била изградена од браќата Јоше, Иљо, Јосиф и Тодор Кирјаковски.
2.1 Фрескоживопис
Во внатрешноста нема ѕидно сликарство.
2.2 Иконостас
Црквата има иконостас, но без икони со забележителни уметнички квалитети.
3 Галерија
4 Поврзано
* Ресенско архијерејско намесништво
* Подмочанско-љубојнска парохија
* Штрбово
Црква „Св. Петка“ - Долно Штрбово

Света Петка — мала селска црква во селото Штрбово, Општина Ресен, Македонија.
Се наоѓа 500 метри источно од денешната положба на селото, изградено во периодот помеѓу двете светски војни од мештанинот Крстин Костовски, а обновено од Јонче Д. Диневски во 1990 година.
1 Поврзано
* Ресенско архијерејско намесништво
* Подмочанско-љубојнска парохија
* Штрбово
Хитрино

Хитрино (|Хитрино) — село во североисточниот дел на Бугарија во Шуменската Област. Тоа е административен центар на истоимената општина Хитрино.
1 Географија
Хитрино се наоѓа во североисточниот дел на Лудогорието. Тоа е еднакво оддалечено од Црното Море и Дунав и е на 20 километри од областниот град Шумен. Селото се наоѓа на главниот пат помеѓу Силистра и Шумен. Преку Хитрино оди главната пруга Варна - Русе.
2 Железничка несреќа во 2016
Во 5:40 часот месно време на 10 декември 2016 година 7 лица загинале, а 29 биле повредени по експлозијата на цистерна од излетал од шините воз. Возот, кој превезувал пропан-бутан и пропен, експлодирал и се запалил. Пожарот зафатил најмалку педесет објекти , а 20 згради во Хитрино биле уништени.
Николина Николески

Николина Николески (, , Хрватска) — хрватска гимнастичарка и танчерка со македонско потекло. Моментално живее во Индија и е нарекувана кралицата на баратанатјам, класичниот индиски танц.
1 Животопис
Николески е родена во 1976 година во Загреб, Хрватска во семејство на Благоја од прилепското село Вранче, кој како офицер, заминал во Загреб и Ѓурѓа, хрватка од Загреб. Почнала со гимнастика, јога, завршила средно училиште за танц и ритми во Загреб. Отишла на танчарската академијата во Германија, добила стипендија во Индија, преку индиската влада. Првите студии по баратанатјам, класичниот јужно индиски танц, ги започнала во јужна Индија. Потоа се префрлила на институтот во Њу Делхи. По дипломирањето професионално се занимава со танцот, а подучува деца и во училишта. Многу е популарна во Индија.
Uncharted 2: Among Thieves

Uncharted 2: Among Thieves (буквално: ''Uncharted 2: Меѓу крадците'') — акциско-авантуристичка видеоигра произведена од страна на Naughty Dog и издадена Sony Computer Entertainment за PlayStation 3-конзола за игри. Таа е продолжението на Uncharted: Drake's Fortune. Играта била првпат прикажана и објавена на 1 декември, 2008 година. Официјално е објавена во јануари 2009 година прашање на ''Играта Информатор'', таа беше објавена во октомври 2009 година.
Приказната го следи Нејтан Дрејк, како тој патува околу светот, заедно со Клои Фрејзер и старите пријатели Елена Фишер и Виктор Саливан во потрага по легендарниот Cintimani Камен и Шангри-Ла во трката против српските платеници. Заплетот зема инспирација од Марко Поло и неговите патувања низ Азија. 
Со голем критички успех, ''Uncharted 2'' доби пофалби за дизајнот на ликовите, приказната, графика, технички иновации, и механиката на играње. Играта беше прогласена од страна на Metacritic како најприфатена игра во 2009. Играта исто така ја доби наградата за најдобра игра за 2009 година. Таа се смета за една од најголемите видео игри на сите времиња. Играта има, исто така, се покажа како комерцијален успех, бидејќи има продадено над 6 милиони копии ширум светот.
Продолжението, ''Uncharted 3: Drake's Deception'' беше издаденa во ноември 2011. Игра беше ре-објавен за PlayStation 4 во октомври 2015 година, заедно со други две записи како дел од колекцијата ''Uncharted: The Nathan Drake Collection''.
1 Игра
''Uncharted 2'' е акциско-авантуристичка одиграна во поглед од трето лице, со играч во контрола на Нејтан Дрејк. Дрејк е физички вешт и е во состојба да скока, да се искачи, и да поминува низ тесни премини. Дрејк може да биде опремен со најмногу две оружја и ограничена понуда на бомби. Дрејк може да ги собере оружјата, и автоматски да го замени оружјето кое го користел, и исто така да земе дополнителна муниција од убиените непријатели. Играчот може да го насочи Дрејк да се засолни зад аглите или ниска ѕидови со цел дискретно да ги нападне непријателите. Играчот исто така, може да го насочи карактерот да пука додека се движи. Ако Дрејк е неоткриени од страна на неговите непријатели, играчот може да се обиде дискретно да го нападне и онесвести.. Во некои делови од играта, играчот треба да реши загатки.
Црква „Св. Софија“ - Реонски Центар

Света Софија — црква во скопската населба Реонски Центар во Општина Аеродром.
Темелите биле осветени на 25 јули 2012 година, а изградбата започнала во 2013 година како голем христијански објект, сè со цел во него да може да се извршуваат сите големи верски обреди и да се празнуваат паразници. Црквата е градена под ктиторство на Сашо Давитковски со семејството и компанијата „Скопски пазар“ од Скопје.
Агим Нухиу

Агим Нухиу ( во Слатино) — министер за внатрешни работи во периодот 2016–2017.
1 Животопис
Агим Нухиу е роден на 24 август 1977 година во тетовското село Слатино. Во 2001 година дипломирал на Правниот факултет на Универзитетот во Тетово. Од 2005 до 2007 година предавал граѓанско право на Универзитетот во Тирана, а од 2001 до 2008 година истото и на Приштинскиот универзитет. Во 2013 година ја одбранил дисертацијата по право на универзитетот во Тирана. Помеѓу 2002 и 2004 година бил член на Сенатот на Универзитетот во Тетово. Потоа станал потпретседател на Одборот на директори на Институтот за заштита на здравјето во Тетово (2002 - 2007), член на комисијата за правни и законски прашања на Општина Теарце (2002 - 2008), декан на истражувањата на Правниот факултет на Универзитетот во Тетово, вршител на должноста декан на Правниот факултет (2009 - 2010), член на Надзорниот одбор за спроведување на Охридскиот рамковен договор (2011), декан на научниот дел на Правниот факултет на Државниот универзитет во Тетово (2015). Уредник е на Меѓународното научно списание за правни прашања ‘‘Ulpianus‘‘, Здружение на Правници Албанци во Македонија, 2002;
Од 29 декември 2016 до 1 јуни 2017 бил министер за внатрешни работи, станувајќи првиот Албанец кој стапил на таа должност.
Референдум во Општина Центар (2015)

Референдум во Општина Центар, 2015 — референдум на територијата на Општина Центар на 26 април 2015 година.
Референдумот бил неуспешен поради тоа што не била остварена потребната излезност од 51 процент или околу 22.000 граѓани од вкупно запишаните 43.560 во Општина Центар.
На овој референдум гласачите со ЗА и ПРОТИВ се изјаснувале по прашањето:
::''Дали сте за тоа да се задржи сегашниот изглед на фасадата на Градскиот трговски центар?''
Одлуката за распишување на референдум била донесена на 30 март 2015 година од Советот на Општина Центар.
Кампањата за референдумот стартувала на 6 април и била во организација на граѓанската иницијатива „Го сакам ГТЦ“. Поддршка за референдумот дале и 17 граѓански организации.
Манастириште (Небрегово)

Манастириште — археолошко наоѓалиште во прилепското село Небрегово. Се наоѓа на околу 2 км североисточно од селото, на една поголема површина во дворот на Небреговскиот манастир.
1 Опис
Претставува населба од доцноантичко време и старохристијанска баилика. На местото се наоѓаат фрагменти од керамички садови и многуброен градежен материјал. Откриени се и остатоци од базилика градена од кршен камен и варов малтер. Најдени се и два јонски импост-капители украсени со крстови и птици во плиток релјеф.
2 Поврзано
* Небреговски манастир
* Црква „Св. Јован Крстител“ - Небрегово
* Лечиште — населба од неолитско време
* Орман — кастел од римско време
* Латинска Црква — црква и некропола од старохристијанско време
* Дрениче — населба од доцноантичко време
* Селска Црква — осамен наод од римско време
* Гробиште — осамени наоди од римско време
* Небрегово
* Список на археолошки наоѓалишта во Прилепско
Киклоп

Киклоп (старогрчки јазик: Κύκλωψ, Kuklōps; во множина: Κύκλωπες, Kuklōpes) бил дел од расата на џинови во грчката и подоцна и во римската митологија. Карактеристично за киклопот е дека има око на челото. Зборот киклоп во превод значи „тркалезно-око“.
Хесиод опишал три киклопи со едно око, Бронтс, Стеропс и Арг, синовите на Уран и Геја, браќа на Титаните, градежници и занаетчии, додека поетот Хомер опишува друга група на смртни киклопи како синови на Посејдон. Други сметки беа напишани од страна на драматургот Еврипид, поетот Теокрит и римскиот поет Вергилиј. Во ''Теогонија'' на Хесиод, Зевс ослобудува три киклопи од темната јама на Тартар. Тие ги произведуваат молњите на Зевс. Исто така ги имаат произведено и шлемот на невидливоста на Хад, и тризабецот на Посејдон.
Во дел од ''Одисеја'' (напишана од Хомер), главниот јунак Одисеј се среќава со киклопот Полифем, кој е син на Посејдон, и кој живее со други киклопи во пештера близу до планината Етна. Хомер киклопите ги опишал како „арогантни безаконници“. Тоа биле сурови пастири наклонети кон ханибализам. Сите други извори од литература за киклопи го опишуваат Полифем кој живеел на остров (најчесто препознаен како Сицилија од страна на античките автори) на којшто имало и други суштества. Разни антички грчки и римски автори пишувале за киклопите. Хесиод ги опишувал како три џинови кои се браќа.
1 Киклопот како мотив во уметноста
* „Киклопи“ - песна на рускиот поет Виктор Соснора од 1963 година.
МораБанк Андора

МораБанк Андора е андорски кошаркарски клуб од Андора ла Веља, кој се натпреварува во шпанскиот кошаркарски лигашки систем. Моментално играат во АЦБ лигата највисокото ниво на шпанската кошарка.
1 Историја
Клубот е основан во 1970 година. За првпат пласман во АЦБ лигата избориле во 1992 и притоа таму се задржале четири сезони, а од 2014 повторно играат во оваа лига. Најдобар резултат во АЦБ лигата им било четвртфиналето на плејофот остварено во сезоната 1994-1995. Истата сезоне клубот го остварил и најголемиот успех во Купот на Шпанија, стигнувајќи исто така до четвртфиналето.
2 Познати играчи
* Војдан Стојановски
* Виктор Сада
* Лука Богдановиќ
* Нејтан Џавај
Раја

Раја (од [ra`aya], множина од |رعيّة [ra`iya]; |رعايا; |râya или |reaya) — припадници на нижата класа на османлиското општество кое плаќало даноци, за разлика од аскерот (вишата класа) и кулата (робовите). Рајата сочинувала повеќе од 90% од општото население на милетските заедници. Во муслиманскиот свет, раја буквално значи ''поданик'' на влада или владетел. Раја (буквално „припадници на стадото“) вклучувала христијани, муслимани и Евреи кои биле оданочувани за поддршка на државата и придружната „професионална османлиска“ класа.
Меѓутоа, како и во тогашната и во современата употреба, поимот се однесувал на немуслиманското население, кое уште се нарекувало зими. Зборот понекогаш погрешно се преведува како „стока“ наместо „стадо“ или „поданик“ за да се нагласи понискиот статус на рајата.
Во ранот Османлиско Царство, членовите на рајата немале право на воена служба, но од крајот на 16 век, муслиманската раја го добила ова право, за жал на некои од владејачките класи.
1 Поврзано
* Дервенџија
* Каурин
* Џизија
* Милет (Отоманско Царство)
Сируш

Сируш е суштество насликано на реконстрираната Порта на Иштар од градот Вавилон, што потекнува од 6 век п.н.е. Тоа е митолошки хибрид: змеј прекриен со крлушки, на задните нозе има канџи од орел, предните нозе наликуваат на нозе од мачка, долг врат и опашка, глава со рогови, јазик како на змија, и кикиришка.
1 Потекло и значење на називот
Називот ''Мušḫuššu'' доаѓа од акадскиот јазик и означува номинатив за сумерскиот термин ''Мušḫus'' што во превод значи „црвеникава змија“ или „жестока змија“, но може да значи и „раскошна змија“ или „сјајна змија“.
2 Во астрономијата
Соѕвездието Хидра, кое во вавбилонската астрономија било познато како ''Muldmuš'' (змија), претставувало змија со предни нозе на лав, без задни нозе и со глава на Сируш. Ова чудовиште ги инспирирало Грците да го создадат суштеството познато како Лернејска хидра, што подоцна било основа за современиот приказ на Хидрата.
3 Криптозоологија
Германскиот археолог Роберт Колдевеј, кој ја открил Портата на Иштар во 1902 година, сериозно ја разгледувал идејата дека сируш е портрет на животно што постоело. Тој сметал дека сликите во Вавилонската уметност се исти со векови, но оние на митолошките суштества се менувале, понекогаш драстично за неколку години. Исто така, Роберт Колдевеј забележал дека сируш е насликан веднаш до постоечки животни (лав и ''тур''), што го навело да претпостави дека сируш е животно добро познато на Вавилонците.
4 Галерија
Локални избори во Македонија (1996)

Локални избори во Македонија во 1996 година — избори кои се одржале на 17 ноември 1996 година со цел избирање на советници и градоначалници во 123 општини во Република Македонија плус градот Скопје. Ова биле првите локални избори во независна Македонија.
1 Изборни нерегуларности
Поради големиот број поништувања на гласањето во одделни општини, како и времетраењето на законскиот рок за поднесување жалби, до издавањето на конечниот билтен не биле доставени податоци за следниве општини:
1.1 За избор на градоначалник
* Општина Бистрица
* Општина Богданци
* Општина Вруток
* Општина Тетово
* Општина Боговиње
1.2 За избор на членови на совет
* Општина Вруток
* Општина Липково
* Општина Подареш
* Општина Тетово
* Општина Џепчиште
UTC−06:00

UTC−06:00 — часовен појас кој отстапува шест часа од координираното универзално време (UTC).
Во Северна и Јужна Америка се води како централен часовен појас за стандардно време и како планински часовен појас во текот на останатите осум месеци (летно сметање). Неколку латиноамерикански земји и некои други места го користат преку целата година.
1 Како стандардно време (зима на северната полутопка)
3.1 Северна Америка
Централниот часовен појас (CST) е стандардно време во шестиот појас западно од Гринич, и почнува од 90-тиот меридијан. Се користи во Северна Америка, поточно делови од Канада, Мексико и САД.* Канада — централен часовен појас
**Манитоба
**Нунавут (средиштен дел)
**Онтарио (западен дел)
* САД — централен часовен појас
**Ајова, Алабама, Арканзас, Висконсин, Илиноис, Луизијана, Минесота, Мисисипи, Мисури, Оклахома
**најголемиот дел од Јужна Дакота, Канзас, Небраска, Северна Дакота, Тексас и Тенеси
**западните делови на Индијана, Кентаки, Мичиген и Флорида
**мали делови од Индијана
* Мексико — централен часовен појас
** сите сојузни држави и Федералниот округ (Град Мексико)
::(освен Долна Калифорнија, Јужна Долна Калифорнија, Кинтана Ро, Најарит, Синалоа, Сонора и Чивава)
2 Како летно време (лето на северната полутопка)
3.1 Северна Америка
* Канада — планински часовен појас
**Алберта
**Британска Колумбија (југоисточен дел)
**Северозападни Територии (најголемиот дел)
**Нунавут (западен дел)
**Саскачеван – само Лојдминстер и околината
* САД — планински часовен појас
**Вајоминг, Јута, Колорадо, Монтана, Ново Мексико
**територијата на Навахо, навлегувајќи и во Аризона
**најголемиот дел од Ајдахо (јужен дел)
**западни делови од Јужна Дакота, Канзас, Небраска и Тексас
**југозападни делови од Северна Дакота
**мали делови на истокот на Орегон и Невада
* Мексико — тихоокеански часовен појас
**Јужна Долна Калифорнија
**Најарит (најголемиот дел)
**Синалоа
**Чивава
3 Како стандардно време (преку целата година)
3.1 Северна Америка
*Канада
**Саскачеван (освен Лојдминстер и околината)
3.2 Средна Америка
*Белиз
*Гватемала
*Ел Салвадор
*Костарика
*Никарагва
*Хондурас
**наречено средноамерикански часовен појас
4.1 Источен Тихи Океан
*Еквадор
**Галапагос
4 Како стандардно време (зима на јужната полутопка)
4.1 Источен Тихи Океан
*Чиле
**Велигденски Остров и островот Салас и Гомес
5 Поврзано
* UTC+06:00
6 Наводи
cs:Časové pásmo#UTC-6 S, CST (Central Standard Time)
Затвореничка (роман од Пруст)

„Затвореничка“ — роман на францускиот писател Марсел Пруст.
1 Настанување на романот
Во писмото до Гастон Галимар од јули 1922 година, Пруст напишал дека се откажува од насловот „Затвореничка“, но во подоцнежната преписка со Галимар и со Жак Ривјер, тој продолжил да го користи тој наслов, додавајќи дека се работи за прв дел на „Содома и Гомора III“. На 25 октомври 1922 година, Пруст му ги дал на Жак Ривјер последните инструкции во однос на објавувањето на кусиот исечок од романот „Затвореничка“ (под наслов: „Моите будења“) во ноемврискиот број на „Нова француска ревија“. Повикувајќи се на тоа писмо, Џорџ Пејнтер (''George Painter'') тврди дека Пруст ја завршил „Затвореничка“ на 24 октомври 1922 година, а потоа, сè до смртта, работел на ревизијата на „Исчезнатата Албертина“.
Лернејска хидра

Лернајска хидра или Хидрата од Лерна (грчки Λερναῖα Ὕδρα, ''Lernaîa Hýdra''), позната и само како Хидра — змијолико водено чудовиште во старогрчката митологија и римската митологија. Нејзин дом било езерото Лерна во Арголида, што е исто така местото од каде потекнува митот за Данаидите. Лерна била исто така и влез за долниот свет, а археологијата го прогласила за свето место, постаро од микенскиот Аргос. Во митот за Хидрата, чудовиштето го убил Херкул, со помош на меч и оган, како втора од неговите задачи.
Според Хесиод, Хидрата била чедо на Тифон и Ехидна. Имала многу глави, чиј број варира од еден до друг изор. Подоцнежната верзија на приказната за Хидрата ја претвора во чудовиште: за секоја отсечена глава, ѝ се појавуваат една или повеќе нови глаи.
Хидрата имала отровен здив и отровна крв, што дури и нејзиниот мирис бил смртоносен.
1 За митот
Најстариот записза Хидрата се појавува во ''Теогонија'' на Хесиод, а најстарите прикази на ова чудовиште се пар од бронзени фибули од околу 700 г. п.н.е. И во двата извора на митот, Хидрата е претставена како змија со многу глави, која е убиена од Херкул и Јолај. Митот зборува за шест глави на Хидрата, но во записите на Алкеј (околу 600 г. п.н.е.), споменати се девет глави. Симонид, кој оставил записи еден век подоцна, бројот го зголемил на педесет, а Еврипид, Вергилиј и други не се занимавале со бројот на глави на Хидрата. Хераклит Парадоксограф сугерира дека Хидрата треба да има една змиска глава, придружена со своите подмладоци.
За бројот на глави кои ова чудовиште може да ги регенерира, различни автори во различни времиња дале различни бројки. Првиот автор кој ја споменал оваа способност на Хидрата е Еврипид, кој вели дека ова чудовиште создава по две нови глави за секоја отсечена од страна на Херкул. Палефат, Овид и Диодор Сицилиски се согласуваат со Еврипид, додека Мавр Сервиј Хонорат вели дека Хидрата создава по три глави за секоја отсечена; а ''Суда'' воопшто не споменува број. Сликата на ова чудовиште, која датира од околу 500 г. п.н.е., го прикажува со две опашки и со повеќе глави.
2 Втората задача на Херкул
Евристеј го испратил Херкул да ја убие Хидрата, која Хера ја одгледала. Откако стигнал во близина на Лерна, каде живеела Хидрата, Херкул си ги покрил устата и носот со облеката за да се заштити од отровните пареи. Тој истрелал пламени стрели во живеалиштето на Хидрата, изворот на Амимона, од каде таа се појавувала за да ги тероризира околните села. Потоа, Херкул се бори со Хидрата, која на секоја отсечена глава, создава нови две. Слабоста на Хидрата била во тоа да ѝ остане само една глава. Хидрата била поддржана од страна на Хера, додека пак Херкул јаимал помошта на Атена. Борбата била ужасна, на Хидрата во помош и пристигнал и чудовишниот рак (на кого Хера ќе му се одолжи поставувајќи го меѓу ѕвездите), но Херкул со помош на другарот Јола успеал да ѝ ги одсече главите, заклучно и со таа во која ѝ била бесмртноста.
Жељко Бебек

Жељко Бебек е роден во Бугојно. Рано покажал интерес кон музиката, забавувајќи ги гостите на својата мајка така што пеел песни што ги слушнал на радио. Така, експериментирал со усна армоника, ама неа ја оставил во трето одделение во основно училиште, затоа што сакал да свири гитара и да пее. Меѓутоа, неговиот учител не се согласил со тоа, така Жељко наместо да свири на гитара и да пее почнал да свири мандолина. Набрзо станал најдобар мандолинист во училиште, па му дозволиле да свири гитара.
На шеснаесет години првпат засвирел во бенд, во забавниот бенд „Ехо 61“ во втора година средно училиште, каде што го запознал Корнелие Ковач, Зоран и Фадил Реџиќ. Кога се распаднала групата, Бебек продлжил да свири со браќата Реџиќ, сè додека Фадил не отишол во Индекси.
Во тоа време Едо Бодељиќ го повикал во групата Кодекс. Бил пејач и гитарист во групата Кодекс 1960. Околу 1960-те години, го запознал Горан Бреговиќ и почнал да пее со него. 1969 година свирел во дубравачка бара „Сплендид“.
Бебек ја продолжил кариерата како пејач и повремен бас-гитарист во Бело дугме од 1974 до 1984. 1978 година снимил соло албум " Скоро да сме исти " , албумот немал голем успех во. 1984 малку пред да го напушти Бело дугме снимил соло албум "Мене тјера неки враг ". Групата ја напуштил на 23 април 1984 година. Со својот авторски албум од 1985 " Жељко Бебек и Армија Б " се обидел да се врати на музичката сцена, ама без голем успех.
Скајп преведувач

Скајп Преведувач е апликација за превод од говор на говор развиена од страна на Skype, која е управувана како дел од Microsoft од 2011. Скајп Преведувач Преглед е јавно достапен од 15 декември 2014 година. Скајп Преведувач е достапен како самостојна апликација и, од октомври 2015 година е интегриран во Скајп за Windows  десктоп апликацијата.
Скајп Преведувач е изграден од развојот на длабоки невронски мрежи за препознавање на говор и  технологијата за статистички машински превод на Мајкрософт Преведувач.Корисниците разговараат на нивниот мајчин јазик, и говорот е преведен од еден јазик на друг во "приближно реално време", со излезен превод презентиран од страна на компјутерски-генерирана синтеза на говор. Тековната верзија поддржува превод на говор од и на англиски, француски, германски, Кинески (Мандарина), италијански, шпански, португалски, арапскии руски.
Апликацијата исто така  има функции за текст преписи на екранот на изговорените реченици на оригиналниот јазик, заедно со преводот. Покрај тоа, Скајп Преведувач поддржува Скајп Инстант Порака, која може да ги преведе инстант пораките во 51 јазици кои се поддржани од страна на Мајкрософт Преведувач.
Во октомври 2015 година, Скајп изјави дека Скајп Преведувач е интегриран во Скајп за Windows десктоп. Оваа функција е достапна за корисниците кои ја имаат најновата верзија на Скајп десктоп апликацијата.
Во март 2016 година, Мајкрософт Преведувач објави дека API кое што е главната компонента на Скајп Преведувач ќе биде јавно достапно за користење од страна на бизниси кои сакаат да додадат превод на говор на нивните сопствени апликации.
1 Поврзано
* Машинско преведување
* Бинг Преведувач
* Јазик
Венецијански филмски фестивал

Венецијански филмски фестивал — меѓународен филмски фестивал со натпреварувачки карактер што се одржува во Венеција, познат и како ''Мостра''. Највисоката награда што се доделува на фестивалот е наречена „Златен лав“.
1 Историјат
1.1 2016 година
73. издание на Венецијанскиот кинофестивал започнало со проекцијата на филмот „Ла Ла Ленд“, во кој главните улоги ги играат Рајан Гослинг и Ема Стоун. Покрај другите, на фестивалот биле прикажани филмовите: „Патување на времето“ (''Voyage of Time''), „Ноќни животни“ (''Nocturnal Animals''), „Џеки“ (''Jackie''), „На Млечниот Пат“ на режисерот Емир Кустурица, „Рај“ на Андреј Кончаловски итн. Наградата „Златен лав“ за животно дело им била доделена на францускиот глумец Жан-Пол Белмондо и на полскиот режисер Јежи Сколимовски. Исто така, биле одржани посебни проекции, посветени на Мајкл Чимино и на Абас Кијаростами. Жирито го предводел британскиот режисер Сем Мендес. Фестивалот завршил на 10 септември.
Лазар Ристовски (глумец)

Лазар Ристовски (р. ) — српски глумец, режисер и продуцент од македонска народност.
1 Животопис
Ристовски е оженет со сопругата Даница, со која ги има синовите Јован и Петар.
2 Творештво
Роден е на 26 октомври 1952 г. во војводинското Равно Село. Татко му Петар бил доселеник од Гуѓаково, Прилепско, а мајка му била Црногорка. Во текот на својата долга кариера, Ристовски играл во над 4.000 театарски претстави и глумел во 73 филмови и тв-серии. Неговата прва филмска улога била во 1977 година, во филмот „''Хајка''“.
Во 2016 година, Ристовски го снимил филмот „''Дневникот на машиновозачот''“ (српски: ''Dnevnik mašinovođe'') во кој глумел и бил продуцент. Премиерата на филмот била одржана на филмскиот фестивал во Москва, каде освоил награда од публиката. Истата година, на фестивалот „Филмски средби“ (српски: Филмски сусрети) во Ниш, Ристовски ја добил наградата за исклучителен придонес на српската кинематографија.
Ристовски е автор на неколку книги:*''Бел костум'' (''Бело одело'')
*''Како добив Оскар'' (''Како сам добио Оскара'')
*''Едноставни приказни'' (''Једноставне приче'')
Милдред Вајли

Милдред Вајли (3 декември 1901-7 февруари 2000) била американска атлетичарка која главно се натпреварувала во скок во височина. По победата на квалификациите во 1928 година, 27-годишната Милдред Вајли од клубот „Бостон пливачќо здружение“, заминала на Летните олимписки игри во Амстердам каде што се натпреварувала во скок во височина, и освоила бронзен медал со резлутат 1,56 метри, зад второпласираната Холанѓанка Лин Гисолф, која ја прескокната иста височина. Во САД стапила во брак, и станала Милдред Ди, престанала да се занимава со спортската кариера. Во бракот, имала пет деца, од кои еден од синовите, Боб Ди професионално играл фудбал за Бостон Патриоти. Малдред Ди починала во 2000 година.
1 Наводи
*
Паул Кле

Паул Кле (18 декември 1879 — 29 јуни 1940) — германско-швајцарски сликар, член на уметничката група ''Син јавач''. Во својата работа, Кле бил под влијание на неколку правци на современата уметност: експресионизмот, кубизмот и надреализмот. Кле и негоиот пријател Василиј Кандински познати се по својата педагошка работа во училиштето Баухаус.
1 Животопис
Паул Кле е роден во 1879 година во Швајцарија. Татко му бил учител по музика, а мајка му швајцарска пејачка. Детството го поминал во Швајцарија, а бидејќи по татко добил германско државјансво, после матурата 1898 година се отселил во Минхен. После двоумењето помеѓу музиката, литературата ликовната уметност, сепак се одлучил за сликарство. Прво студирал графика во приватното училиште на Хенрик Книр, каде стекнал уметничко искуство.
Црква „Св. Никола“ - Арвати

Свети Никола — селска црква во селото Арвати, Општина Ресен, Македонија.
Се наоѓа во месноста Дабје, источно од селото (на ридот). Во нејзиниот круг постојат гробишта на некои од постарите генерации арваштани.
Се смета дека е подигната во периодот пред век, а можеби и во времето на Цар Самоил.
1 Поврзано
* Ресенско архијерејско намесништво
* Подмочанско-љубојнска парохија
* Арвати
Арголида

Арголида или Арголис (|Αργολίδα или Ἀργολίς) е еден од окрузите во Грција. Дел е од областа Пелопонез, и се наоѓа во источниот дел од полуостровот Пелопонез, како и дел од тромеѓата на Арголида, Аркадија и Коринтија. Голем дел од територијата на оваа област е сместен на полуостровот Арголида.
1 Географија
Почвата што е погодна за обработување се наоѓа во централниот дел на Арголида. Основни земјоделски култури кои се одгледуваат овде се портокалите и маслинките. Крајбрежјето на Арголида е на Заронски Залив на североисток и на Арголиски Залив на југ и југоисток. Од планининските венци, овде минуваат: Олигирт на северозапад, Лиркејо и Ктенија на запад, и Арахнајо и Дидимо на исток.
Арголида се граничи на копно со Аркадија на запад и југозапад, Коринтија на север, а на исток со округот Острови. Древна Арголида го вклучувала градот Трозен.
2 Историја
Дел од историјата на овој округ се спојуваа со онаа на Аргос, Микена, Епидаур, Нафплио, Трозен, Ермиони, Краниди, и Толо. Арголида се споменува во „каталогот на бродови“ од Илијадата, но без да се именува со овој назив, туку поголемите градови од овој округ се набројани заедно, кои ги предводел Диомед.
2.1 Понова историја
Од 1833 до 1899 година, Арголида била дел од Арголидокоринтија, која ги вклучувала денешните Коринтија, Хидра, Спецес и Китира. Повторно во 1909 година, Арголида се приклучила кон Арголидокоринтија. Четириесет години подоцна, во 1949 година, Арголида конечно е одвоена од Коринтија.
3 Сообраќај
Автопатишта кои минуваат низ округот:
* Европски пат Е65 (северозапад)
* ЕО7 (Грција)
* ЕО70 (Грција) (исток)
4 Галерија
Црква „Св. Архангел Михаил“ - Арвати

Свети Архангел Михаил (локално позната како Свети Арангел) — главна селска црква во селото Арвати, Општина Ресен, Македонија.
Се наоѓа на сретсело, на левиот брег на реката Шара. Во кругот на црквата се наоѓаат и денешните селски гробишта.
Се претпоставува дека е стара и дека некогаш била манастирска.
1 Легенда
Се пренесува сеќавање дека црквата некогаш била во склоп на поголем манастир, во кој живееле монаси и имале своја воденица. Меѓутоа, Турците намислиле да ги истераат монасите и да им ја земат воденицата. За таа цел, пуштиле вест дека монасите одржуваат врска со некоја неморална жена. Монасите не можејќи таквите оговарања да ги издржат, го напуштиле дотогашното место на живеење и ја оставиле воденицата. Се населиле на денешната месност „Мала Калуѓерица“ (калуѓерите со понизок чин) и на „Голема Калуѓерица“ (калуѓерите со повисок чин).
2 Градба
Храмот е сместен во кругот на православните селски гробишта, во кој се влегува низ црковната порта, врз која се издигнува старата камбанарија. Не постои податок за времето на изградбата на храмот. Тој претставува трикорабна градба, на кој во поново време му се обновени носечките столбови и горниот конструктивен систем.
Според својот надворешен изглед наликува на градбите какви се граделе во третата и четвртата деценија на век, односно во периодот помеѓу двете светски војни. На исток се наоѓа седумстраната апсида, а на јужната и северната фасада покрај влезовите во наосот, ѕидната површина ја разбиваат по два реда од по четири прозорци. Како главен влез во храмот се наметнува оној од западната страна, а со неодамнешните обнови над е прилепена новата камбанарија на три ката.
2.1 Фрескоживопис
На внатрешните ѕидови нема траги од ѕидно сликарство со оглед на фактот што сите површини се премалтерисани.
2.2 Иконостас
Олтарната преграда е составена од два реда на икони. Според испишаните години врз поодделните икони тие се работени во периодот од 1929 до 1937 година.
3 Поврзано
* Ресенско архијерејско намесништво
* Подмочанско-љубојнска парохија
* Арвати
Јолај

Јолај (|Ἰόλαος ''Iólaos'') — тебански божествен јунак во старогрчката митологија, син на Ификле и Автомедуза.
Тој бил познат како внук на Херкул и по тоа што му помагал во некои од неговите подвизи, а исто така и по тоа што бил еден од Аргонаутите.
Еден вид на пеперутки е наречен според него.
1 Поврзаност со Херкул
Како син на Ификле, Јолај бил внук на Херкул. Често се појавува како негов возач на воената кола и негов придружник. Бил познат и како љубовник на Херкул, а храмот на Теба подигнат во негова чест бил место каде се собирале машки парови и си давале завет.
Натпревар по атлетика бил одржуван во Теба секоја година во негова чест. Победниците на овој натпревар биле крунисувани со венци од мирта.
Јолај му ја пружил неопходната помош на Херкул во неговата борба против Лернејската хидра, што била негова втора задача. Откако видел дека Херкул е надвладеан од чудовиштето со повеќе глави, (Лернејската хидра), на која на местото од секоја исечена глава ѝ никнувале две нови глави, Јолај му помогнал со тоа што поминувал со оган на местото на исечената глава.
Херкул му ја дал на Јолај (кој тогаш имал само 16 години) својата сопруга Мегара (која имала 33 години).
СпоредДиодор Сицилиски, Јолај бил испратен од Херкул во Сардинија заедно со деветмина од неговите синови и педесет ќерки на Теспиј за да го колонизираат островот.
2 Поврзано
* Хилас
Кранска Река

Кранска Река (позната и под имињата: Арватска Река или Шара) — река во Македонија, сместена на западните падини на планината Баба, југоисточно од градот Ресен.
Поминува низ двете села Арвати и Крани, од каде и го добила своето име. Реката ги дели селата на два дела. На крајот се влева во Преспанското Езеро.
Зафаќа сливно подрачје од 12,8 км<sup>2</sup>.
1 Воден потенцијал
Уште во 1950 година на Шара (Кранска Река) била изградена хидроцентрала над селото Арвати, со што селото се здобило со електрична енергија.
Денес, на Кранска Река постои мала хидроелектрана во сопственост на претпријатието „Мали хидроелектрани“ со годишно производство од 2.044 MWh.
2 Галерија
3 Поврзано
* Арвати
* Крани
Меѓународен сојуз за чиста и применета физика

Меѓународен сојуз за чиста и применета физика или МСЧПФ (|International Union of Pure and Applied Physics, IUPAP) — меѓународна невладина организација чија цел е развојот на физика ширум светот, да ја поттикне меѓународната соработка на ова поле и да помогне примената на физиката во решавањето на проблемите со кои се соочува човештвото. Основана е во 1922 г., а првото генерално собрание е одржано следната година во Париз.
Организацијата ги исполнува своите цели како покровител на меѓународни собири, поддржувајќи ја физиката во медиумите и издаваштвото, истражувањето и образованието, овозможувајќи го слободниот оптек на научниците, промовирајќи ги меѓународните договори за употребата на симболи, единици, номенклатура и стандарди, и соработувајќи со други организации на дисциплинска и меѓудисциплинска проблематика.
IUPAP е членка на Меѓународниот совет за наука (ICSU).
1 Управување и комисии
Сојузот е под управа на генералното собрание, кое се среќава на секои три години. Негов врховен извршен орган е советот, кој обично се среќава двапати годишно, и ги надгледува активностите на стручните и подружните меѓународни комисии. Има 60 члена, кои претставуваат физичарски заедници во светот, кои се застапени преку комисии за врски. Членовите на советот и комисиите ги бира генералното собрание, согласно предлозите доставени од комисиите за врски и постоечките членови на овие тела.
;Стручни комисии:
C1. Комисија за финансии
C2. Комисија за симболи, единици, номенклатура, атомски маси и фундаментални константи (SUNAMCO)
C3. Комисија за статистичка физика
C4. Комисија за космички зраци
C5. Комисија за нискотемпературна физика
C6. Комисија за биолошка физика
C8. Комисија за полуспроводници
C9. Комисија за магнетизам
C10. Комисија за структурата и динамиката кондензираната материја
C11. Комисија за честички и полиња
C12. Комисија за јадрена физика
C13. Комисија за физика за развој
C14. Комисија за образовна физика
C15. Комисија за атомска, молекуларна и оптичка физика
C16. Комисија за плазмена физика
C17. Комисија за квантна електроника
C18. Комисија за математичка физика
C19. Комисија за астрофизика
C20. Комисија за пресметковна физика
;Подружни комисии:
AC.1. Меѓународна комисија за оптика
AC.2. Меѓународна комисија за општа релативност и гравитација
AC.3. Меѓународна комисија за акустика
AC.4. Меѓународна комисија за медицинска физика
Покрај ова, IUPAP има низа работни групи кои ги надгледуваат важните меѓународни соработки на полето на физиката.
2 Поддршка на конференции
Секоја година организацијата учествува во приредувањето на околу 30 меѓународни конференции, доделувајќи им средства. Тие можат да бидат општи, тематски, посебни или наменети за неразвиените подрачја. Воедно, сојузот е покровител на поголем број награди за физичари од поединечни полиња или за истакнати млади физичари.
3 Поврзано
* Меѓународен сојуз за чиста и применета хемија
* Меѓународен совет за наука
Џакомо Бонавентура

Џакомо Бонавентура (роден на во Сан Северино Марке, Италија) — италијански професионален фудбалер кој настапува за ФК Фјорентина, во италијанската Серија А како и за Репрезентацијата на Италија.
Својата фудбалска кариера ја започнал во екипата на ФК Аталанта во 2007 година, додека во 2014 година за сума од 7 милиони евра се преселил во редовите на ФК Милан. По шест одиграни сезони за миланскиот клуб, Бонавентура во септември 2020 година потпишал за ФК Фјорентина како слободен играч. За Фудбалската репрезентација на Италија дебитирал на 31 мај 2013 година, на пријателскиот натпревар против Сан Марино.
Сусо (фудбалер)

Хесу́с Хоаки́н Ферна́ндес Са́енс де ла То́ре, познат како Сусо (роден на во Кадис, Шпанија) — шпански професионален фудбалер кој настапува за ФК Севиља на позиција среден ред, како позајмен играч од ФК Милан .
Својата фудбалска кариера ја започнал во екипата на ФК Кадис, додека во 2010 година се преселил во редовите на ФК Ливерпул, каде останал до 2015 година кога потпишал за ФК Милан.
Сусо настапувал за Репрезентацијата на Шпанија до 21 години, со која репрезентација во 2012 година го освоил Европското првенство по фудбал.